ועדת הכנסת, כנסת 17, פרוטוקול מספר 16, 2006-06-26 10:00

יעקב מרגי: אני מבקש לפתוח את ישיבת ועדת הכנסת.

יעקב מרגי: על סדר יומנו שני נושאים.

יעקב מרגי: הנושא הראשון הוא קביעת מסגרת הדיון להצעות להביע אי-אמון בממשלה בשם סיעות הליכוד, ישראל ביתנו, איחוד לאומי-מפד"ל-יהדות התורה ובל"ד-חד"ש-רע"מ-תע"ל.

יואל חסון: הליכוד הסיר את ההצעה שלו.

יעקב מרגי: האם יש בפנינו הודעה?

קריאה: הודעתי למזכירות הכנסת.

יעקב מרגי: סיעת הליכוד הסירה את הצעתה.

יעקב מרגי: אם כן, סיעות ישראל ביתנו, איחוד לאומי-מפד"ל-יהדות התורה ובל"ד-חד"ש-רע"מ-תע"ל הגישו ליושבת ראש הכנסת הצעה להביע אי-אמון בממשלה בשל: א) כוונתו של ראש הממשלה להפר את התחייבותו ולמנות סגני שרים.

יעקב מרגי: זאת ההצעה של הליכוד, והיא הוסרה.

גדעון סער: כרגע רק שתי סיעות – הליכוד וישראל ביתנו – הודיעו שהן מסירות את הצעת האי-אמון.

גדעון סער: זה נאמר לי על-ידי יושבת-ראש הכנסת.

יעקב מרגי: לפיכך נדון בסעיפים ג' ו-ד' בהצעות האי-אמון.

יעקב מרגי: ג) אזלת ידה המתמשך של הממשלה בטיפול בעוטף עזה, של סיעות האיחוד הלאומי-מפד"ל-יהדות התורה.

יעקב מרגי: המועמד להרכיב את הממשלה הינו חבר הכנסת בנימין אלון.

יעקב מרגי: ד) פעולת צה"ל בעזה שגרמה למותם של אזרחים, ילדים ונשים חפים מפשע, של סיעות בל"ד-חד"ש-רע"מ-תע"ל.

יעקב מרגי: המועמד להרכיב את הממשלה הינו חבר הכנסת ג'מאל זחאלקה.

יעקב מרגי: רבותי, ההצעות ידונו היום בישיבת הכנסת, ביום שני, ל' בסיוון התשס"ו (26 ביוני 2006).

יעקב מרגי: אנחנו כוועדת הכנסת מתבקשים לקבוע את מסגרת הדיון להצעה זו.

יעקב מרגי: כפי שמקובל: המציעים – 10 דקות, ולכל סיעה – 3 דקות.

יעקב מרגי: מי בעד הצעת מסגרת הדיון?

יעקב מרגי: כמובן דיון משולב.

יעקב מרגי: מי נגד?

יעקב מרגי: מי נמנע?

יעקב מרגי: בעד הצעת מסגרת הדיון להצעה להביע אי-אמון בממשלה – רוב נגד – אין נמנעים – אין ההצעה נתקבלה.

יעקב מרגי: אין מתנגדים ואין נמנעים.

יעקב מרגי: ההצעה עברה פה אחד.

יעקב מרגי: בקשת חה"כ מאיר פרוש להקדמת הדיון בהצעת חוק שיפוט בתי-דין רבניים (נישואין וגירושין) (תיקון – סמכות שיפוט בהסכמה בענין אזרחי וסמכות נלווית), התשס"ו-2006 (פ/17/556), לפני הקריאה הטרומית

יעקב מרגי: הנושא הבא על סדר היום: בקשת חה"כ מאיר פרוש להקדמת הדיון בהצעת חוק שיפוט בתי-דין רבניים (נישואין וגירושין) (תיקון – סמכות שיפוט בהסכמה בענין אזרחי וסמכות נלווית), התשס"ו-2006, (פ/17/556), לפני הקריאה הטרומית.

יעקב מרגי: אזכיר לכם את הצעת החוק שביקשה פטור בשבוע שעבר, של חבר הכנסת אזולאי ושלי.

יעקב מרגי: זה היה מותנה בהסכמת ועדת השרים לענייני חקיקה.

יעקב מרגי: אקרא לכם את התייחסות מזכירות הממשלה להצעה: "מזכירות הממשלה הפיצה תסקיר חוק שהוכן לפני מספר ימים בהתאם להסכם הקואליציה.

יעקב מרגי: יש כוונה להביא את הצעת החוק הממשלתית לקריאה ראשונה עוד לפני צאת הכנסת לפגרה.

יעקב מרגי: כאשר תגיע הצעת החוק תתקיים ההצבעה בוועדת השרים לענייני חקיקה.

יעקב מרגי: כל עוד הצעת החוק הממשלתית לא מתקדמת הממשלה מתנגדת לכל פטור.

יעקב מרגי: " חבר הכנסת הרב פרוש יציג את העניין.

מאיר פרוש: ברשותך היושב-ראש, כפי שהזכרת, בשבוע שעבר ועדת הכנסת דנה בבקשת חברי הכנסת דוד אזולאי ויעקב מרגי לתת פטור מחובת הנחה להצעת חוק שיפוט בתי-דין רבניים.

מאיר פרוש: זה נוצר כתוצאה מפסיקה של בג"ץ, שטען שבחוק הנוכחי אין לבתי-דין סמכות לדון בנושאים שבבוררויות, למרות שיש הסכמה של שני הצדדים.

מאיר פרוש: לדעתי הרוב מסכימים שאם יש הסכמה של שני הצדדים אין סיבה שלא לאפשר לבתי-הדין לדון בעניין.

מאיר פרוש: כפי שאמר היושב-ראש, גם הממשלה הפיצה תסקיר חוק בנושא הזה כדי לקדם חקיקה.

מאיר פרוש: הקראת עכשיו את עמדת מזכירות הממשלה, שהדבר הזה יובא להצבעה בקריאה ראשונה בוועדת השרים עוד לפני הפגרה.

מאיר פרוש: אני טענתי במהלך השבוע – ובשבוע שעבר טענו את זה לגבי הצעת החוק של חברי הכנסת דוד אזולאי ויעקב מרגי – שגם אני הגשתי הצעת חוק ואני רוצה שכאשר ידונו על כך במליאה אוכל גם אני להציג את הצעתי.

מאיר פרוש: התברר לי שחסרים לי כמה ימים כדי שאוכל באופן אוטומטי להעלות את הצעת החוק שלי, בעקבות הפטור הזה.

מאיר פרוש: לאור הצעת הלשכה המשפטית הבנתי שאם אגיש בקשה כאן ואם יפטרו מחובת הנחה, כפי שפטרו את הצעת החוק שלך אדוני היושב-ראש ושל חבר הכנסת אזולאי בשבוע שעבר, זה יאפשר לי להציג את הצעת החוק שלי יחד עם הצעת החוק הממשלתית.

מאיר פרוש: כפי שאישרו לחברי הכנסת אזולאי ומרגי, אני מבקש שיאשרו גם לי.

מאיר פרוש: אנחנו בוודאי לא נתקדם כל עוד הדבר לא יהיה מקובל על-ידי הממשלה.

יעקב מרגי: אתה מסכים להתניה של הממשלה?

מאיר פרוש: כן, אני מסכים.

יעקב מרגי: מישהו רוצה להתייחס לבקשת הפטור?

יעקב מרגי: מי בעד מתן הפטור, תוך התניה על התקדמות רק יחד עם הצעת החוק של הממשלה?

יעקב מרגי: מי נגד?

יעקב מרגי: בעד בקשת חה"כ פרוש להקדמת הדיון בהצעת חוק שיפוט בתי-דין רבניים (נישואין וגירושין) (תיקון – סמכות שיפוט בהסכמה בענין אזרחי וסמכות נלווית), התשס"ו-2006 – רוב נגד – אין נמנעים – אין הבקשה נתקבלה.

יעקב מרגי: הבקשה נתקבלה פה אחד.

יעקב מרגי: תודה רבה.

יעקב מרגי: הישיבה נסתיימה.